
A TikTok, az iskola és a fizika

Mi a közös a címben szereplő szavakban? A diákok az általuk készített tiktok videók jelentős részét az iskolában készítik. Emellett a videómegosztó oldalon rengeteg fizikai témájú tudományos vagy éppen áltudományos videó érhető el, melyek hatalmas népszerűségnek örvendenek. Végül az iskola és a fizika kapcsolata pedig teljesen nyilvánvaló. Azonban mind a három szó közös kontextusban ritkán szerepel, ami a legkisebb mértékben sem indokolt.
Kutatásomban éppen ezért, a diákok által készített rövid videók fizikaoktatásban betöltött szerepét vizsgálom különböző évfolyamokon, eltérő témakörökben. A vizsgálat célja, hogy bizonyítsa azt a feltevést, mely szerint a tanári útmutatás alapján készített rövid videók jelentősen emelik a fizikatanulás hatékonyságát. Ennek érdekében a fókuszt különösen a tananyag elsajátításának hatékonyságára helyezem, vizsgálva a módszer által fejlesztett készségeket is, illetve ezek összefüggését a diákok fizikához történő hozzáállásával és motivációjával.



